CELEX: E2013J0012
Language: da
Date: 2014-02-11 00:00:00
Title: Domstolens dom af 11. februar 2014 i sag E-12/13 — EFTA-Tilsynsmyndigheden mod Island (Kontraherende parts manglende opfyldelse af sine forpligtelser — Direktiv 2009/111/EF — Manglende gennemførelse — Manglende anmeldelse)

12.2.2015   
            
            
               DA
            
            
               Den Europæiske Unions Tidende
            
            
               C 49/14
            
         DOMSTOLENS DOM
   af 11. februar 2014
   i sag E-12/13
   EFTA-Tilsynsmyndigheden mod Island
   (Kontraherende parts manglende opfyldelse af sine forpligtelser — Direktiv 2009/111/EF — Manglende gennemførelse — Manglende anmeldelse)
   (2015/C 49/07)
   I sag E-12/13, EFTA-Tilsynsmyndigheden mod Island, hvori det begæres fastslået, at Island ved ikke at have foretaget en korrekt gennemførelse af artikel 1, nr. 15-18, nr. 19, litra a), nr. 21, nr. 22, litra a), nr. 23-29, nr. 36, nr. 37, nr. 39-42, og artikel 2, nr. 5 og 6, i den retsakt, der er omhandlet i punkt 14, 16e og 31 i bilag IX til aftalen om Det Europæiske Økonomiske Samarbejdsområde (Europa-Parlamentets og Rådets direktiv 2009/111/EF af 16. september 2009 for så vidt angår banker tilsluttet centralorganer, visse komponenter i egenkapitalen, store engagementer, tilsynsordninger og krisestyring), som tilpasset EØS-aftalen ved protokol 1 hertil, og ved ikke at have underrettet Tilsynsmyndigheden herom, har tilsidesat sine forpligtelser i henhold til retsakten og EØS-aftalens artikel 7, har Domstolen, sammensat af præsidenten Carl Baudenbacher og dommerne Per Christiansen (refererende dommer) og Páll Hreinsson, afsagt dom den 11. februar 2014.
   Domskonklusionen lyder således:
   
               1.
            
            
               Det fastslås, at Island ved ikke inden den fastsatte frist at have foretaget en korrekt gennemførelse af artikel 1, nr. 15-18, nr. 19, litra a), nr. 21, nr. 22, litra a), nr. 23-28, nr. 36, nr. 37, nr. 39-42, og artikel 2, nr. 5 og 6, i den retsakt, der er omhandlet i punkt 14, 16e og 31 i bilag IX til aftalen om Det Europæiske Økonomiske Samarbejdsområde (Europa-Parlamentets og Rådets direktiv 2009/111/EF af 16. september 2009 for så vidt angår banker tilsluttet centralorganer, visse komponenter i egenkapitalen, store engagementer, tilsynsordninger og krisestyring), som tilpasset EØS-aftalen ved protokol 1 hertil, og ved ikke at have underrettet Tilsynsmyndigheden herom, har tilsidesat sine forpligtelser i henhold til retsakten og EØS-aftalens artikel 7.
            
         
               2.
            
            
               Island tilpligtes at betale sagens omkostninger.